sa ano pat tatanungin siyang muli kung hindi rin makapagpapatawa sa kangino man? masama ang loob at may tangka nang iwan ang pag aaral ng nalipat siya sa ika apat na taon sa latin. ano pat mag aaral, bakit hindi magtulog na lamang na gaya ng iba at umasa na sa isang pagpapasumala? ang isa sa mga guro ay lubhang kilala, naiibigan ng lahat; kinikilalang marunong, dakilang makata at may mga pagkukurong malaya. isang araw na kasama ng mga colegial sa paglilibot ay nakagalit ng ilang cadete na, naging sanhi muna ng simulang pag aaway at pagkatapos ay paghahamunan. ang pari, na marahil ay naalaala ang kaniyang mabuting kabataan, ay nangayag at nangakong bibigyan ng mabuting nota ang sinomang makilahok sa pakikilaban sa linggong darating. naging masigla ang boong linggong yaon: nagkaroon ng pulupulutong na paglalabang ginamitan ng sable at tungkod at sa isay napatangi si basilio. dinala siyang galak na galak ng mga nag aaral at iniharap sa propesor; mula niyon ay nakilala siya at kinagiliwan.